וילי וורקמן

וילי וורקמן (באנגלית: Willy Workman, נולד ב-14 במרץ 1990) הוא כדורסלן ישראלי-אמריקאי שמשחק בעמדת הסמול פורוורד בבני הרצליה מליגת העל

קריירה 
וורקמן התחיל את דרכו כמקצוען במכללת אמהרסט מהליגה השלישית במכללות (NCAA3). בעונתו הרביעית והאחרונה במכללה זכה עמה באליפות וקלע בממוצע 12.2 נק' למשחק.

בקיץ 2013 חתם בקבוצת הפועל גליל עליון מהליגה הלאומית בכדורסל, ושיחק על משבצת מתאזרח בגלל היותו יהודי. וורקמן הציג יכולת טובה, וקלע 9.3 נקודות והוריד 5.5 ריבאונדים בממוצע למשחק, ואף זומן למשחק האולסטאר של הליגה הלאומית בכדורסל.

בקיץ 2014 חתם וורקמן לשתי עונות בקבוצת הפועל תל אביב מליגת העל בכדורסל אך עזב אחרי עונה אחת.

בתאריך 11 ביולי 2015 חתם במכבי אשדוד באר טוביה מליגת העל.

במהלך עונת 2015/2016 שיחק וורקמן 17.1 דקות וקלע 3.9 נקודות.

בקיץ 2016 חתם בקבוצת מכבי חיפה מליגת העל לשנתיים. לאחר שירד עם הקבוצה ליגה המשיך לשחק בליגה השנייה.
בקיץ 2018 האריך את חוזהו בשלוש עונות נוספות, ובתום העונה העפיל עם הקבוצה חזרה לליגה הראשונה.

באוגוסט 2020 חתם בהפועל חולון מליגת העל.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-9 ביולי 2021, חתם וורקמן לעונה בהפועל ירושלים. ב-27 ביוני 2022 הודיעה הפועל ירושלים על שחרורו מהקבוצה.

ב-19 באוגוסט 2022 חתם וורקמן במכבי עירוני רעננה לעונה עם אופציה לעונה נוספת

חיים אישיים 
וורקמן נישא ב-2019.

קישורים חיצוניים 

 דף השחקן באתר מנהלת הליגה

הערות שוליים

כדורסלנים יהודים אמריקאים
כדורסלנים אמריקאים
כדורסלנים ישראלים
כדורסלני הפועל חולון
כדורסלני הפועל גליל עליון
כדורסלני הפועל תל אביב
כדורסלני מכבי אשדוד
כדורסלני מכבי חיפה
כדורסלני הפועל ירושלים
עולים בשנות ה-2010
מסצ'וסטס: כדורסלנים
ישראלים ילידי ארצות הברית
כדורסלני אוניברסיטאות ומכללות בארצות הברית
כדורסלנים ישראלים בליגת המכללות בארצות הברית
אמריקאים שנולדו ב-1990
ישראלים שנולדו ב-1990